open-index/open-wikipedia-markdown huggingface dataset:
பாரதி முகர்ஜி

**பாரதி முகர்ஜி** (Bharati Mukherjee) (சூலை 27, 1940 - சனவரி 28, 2017) ஒரு அமெரிக்க எழுத்தாளர் மற்றும் பெர்க்லியில் உள்ள கலிபோர்னியா பல்கலைக்கழகத்தின் ஆங்கிலத் துறையின் பேராசிரியராக இருந்தவர் ஆவார். இவர் பல நாவல்கள் மற்றும் சிறுகதைகளை எழுதியுள்ளார்.

## ஆரம்ப வாழ்க்கை மற்றும் கல்வி
இவர் மேற்கு வங்காளம், கொல்கத்தாவில் பெங்காலி பிராமண குடும்பத்தில் பிறந்தார். பின்னர் இவர் தனது பெற்றோருடன் ஐரோப்பாவிற்கு சென்று சுதந்திரத்திற்கு பின்னர் 1950 களின் ஆரம்பத்தில் கல்கத்தாவிற்குத் திரும்பினார். அங்கு இவர் கொல்கத்தா லொரேட்டோ பள்ளியில் கல்வி கற்றார். இவர் இளங்கலை பட்டத்தை 1959 ல் கொல்கத்தா பல்கலைக்கழகத்திலும்  பின்னர் 1961 ஆம் ஆண்டில் வடோதரா ,மகாராஜா சாயாஜிராவ் பல்கலைக்கழகத்தில் முதுகலை பட்டமும் பெற்றார். அடுத்து இவர் அமெரிக்காவின் அயோவா பல்கலைக்கழகத்தில் படிப்பதற்கு ஐக்கிய அமெரிக்கா சென்றார். இவர் 1969 ஆம் ஆண்டில் ஒப்பீட்டு இலக்கியத் துறையில் முனைவர் பட்டம் பெற்றார்.

## தொழில்
கனடாவின் மொண்ட்ரியால் மற்றும் தொராண்டோ  நகரங்களில் பத்தாண்டுகள் இருந்தனர். பிறகு, முகர்ஜி மற்றும் அவரது கணவர் கிளார்க் பிளேஸ் அமெரிக்காவிற்கு திரும்பினர். 1981 இன் சனிக்கிழமை இரவு வெளியான "சனிக்கிழமை இரவு" மற்றும் "ஒரு கண்ணுக்கு தெரியாத பெண்" என்ற புதினத்தை அவர் எழுதினார். முகர்ஜி மற்றும் ப்ளேஸ் இணைந்து *டேஸ் அண்ட் நைட்ஸ் இன் கல்கத்தா* (1977). 1987 *ம் ஆண்டு, "தி சாரோ அண்ட் த டெரர்: த ஹன்டிங்  லெகஸி ஆஃப் தி ஏர் இந்தியா டிராஜிடி*' (ஏர் இந்தியா விமானம் 182) போன்ற புத்தகங்களை எழுதினார்கள்.

பல அறிவியல் புனைகதைகளையும் எழுதியுள்ளார். தவிரவும், முகர்ஜி மக்கில் பல்கலைக்கழகம், ஸ்கிட்மோர் கல்லூரி, குயின்ஸ் கல்லூரி மற்றும் நியூயார்க்கின் சிட்டி யுனிவர்சிட்டி  போன்றவற்றில் பேராசிரியராகப் பணியாற்றினார். இவரது "தி *மிடில்மேன் அண்ட் அதர் ஸ்டோரிஸ்*" என்ற புத்தகத்திற்காக 1988 ஆம் ஆண்டின் தேசிய புத்தக விமர்சகர்கள் வட்ட விருதினை வென்றார். 989 ஆம் ஆண்டில் அமீனா மீருடனான நேர்காணலில் முகர்ஜி, தன்னை ஒரு அமெரிக்க எழுத்தாளர் என்றும், இந்திய வெளிநாட்டு வாழ் எழுத்தாளர் அல்ல என்றும் கூறினார். முகர்ஜி தனது 76வது வயதில் முடக்கு வாதம் மற்றும் இதயக் கோளாறினால் ஜனவரி 28, 2017 மன்ஹாட்டனில் இறந்தார்

## விருதுகள்
* 1988: தேசிய புத்தக விமர்சகர்கள் வட்ட விருது ("தி மிடில்மேன் அண்ட் அதர் ஸ்டோரிஸ்").

## மேற்கோள்கள்


## வெளி இணைப்புகள்
* ''இந்தியா:இன் வேர்டு இன் இமேஜ்''
* பாரதி முகர்ஜி என்ட்ரி தெ கனடியன் என்சைகுளோபீடியா

பகுப்பு:1940 பிறப்புகள்
பகுப்பு:2017 இறப்புகள்
பகுப்பு:அமெரிக்க இந்துக்கள்
பகுப்பு:கொல்கத்தா எழுத்தாளர்கள்
கடைநுதலெலும்பு

**கடைநுதலெலும்பு** (temporal bone) என்பது மண்டையோட்டின் பக்கவாட்டு சுவர் எலும்புகள் ஆகும்.

## அமைப்பு
கடைநுதலெழும்பு மண்டையோட்டின் பிடர் எலும்பு, சுவரெலும்பு, ஆப்புரு எலும்புடன் இணைந்துள்ளது. மேலும் இது முகவெலும்புகளான கீழ்த்தாடை எலும்பு மற்றும் கன்ன எலும்புடன் இணைந்துள்ளது. கடைநுதலெழும்பு கீழ்த்தாடை எலும்புடன் இணைந்து அசையும் மூட்டை உருவாக்குகிறது.


Image:Temporal bone lateral animation.gif|கடைநுதலெழும்பு அமைவிடம் பச்சை வண்ணம்.
 Image:Left temporal bone close-up lateral animation2.gif|இடது கடைநுதலெழும்பு அமைப்பு
 Image:Cranial bones en.svg|மண்டையோடு எலும்புகள்.
 File:Sphenoid and temporal bones 4.jpg|ஆப்புரு எலும்பு மற்றும் கடைநுதலெழும்பு


## மேற்கோள்கள்

பகுப்பு:எலும்புகள்
பகுப்பு:மண்டையோடு
பகுப்பு:அச்செலும்புக்கூடு
பிரதிபா ராய்

**பிரதிபா ராய்** (Pratibha Ray) இவர் ஒரு இந்திய கல்வியாளர் மற்றும் எழுத்தாளர் ஆவார். 1943 ஆம் ஆண்டு ஜனவரி 21 ஆம் தேதியன்று, ஒடிசா மாநிலத்திலுள்ள ஜகத்சிங்பூர், பாலிக்குடா பகுதியின் ஒரு தொலைதூர கிராமத்தில் பிறந்தார். 1991இல் மூர்த்தி தேவி விருது வென்ற முதல் பெண்மணி ஆவார். இவர் சமகால இந்தியாவில் ஒரு புகழ்பெற்ற எழுத்தாளர் ஆவார். இவர் தனது தாய்மொழியான ஒடிய மொழியில் நாவல்கள் மற்றும் சிறுகதைகள் எழுதுகிறார். இவரது முதல் நாவல் "பர்ஷ பாஸ்ந்தா பிஷாகா" (1974) என்பது சிறந்த விற்பனையான புத்தகமாகும்

இவர் மேற்கொண்ட தேடலானது சமத்துவம், அன்பு, சமாதானம் மற்றும் ஒருங்கிணைப்பு ஆகியவற்றின் அடிப்படையில் அமைந்தது.  இவர் எழுதிய புத்தகத்தின் முதல் பதிப்பு இவருடைய ஒன்பது வயதில் வெளிவந்தது. வகுப்பு, ஜாதி, மதம் அல்லது பாலியல் பாகுபாடு இல்லாமல் சமத்துவம் அடிப்படையில் ஒரு சமூக ஒழுங்கிற்கு அவர் எழுதிய போது, சில விமர்சகர்கள் அவரை ஒரு கம்யூனிஸ்ட் என முத்திரை குத்தினர், மற்றும் சிலர் பெண்ணியவாதி என்று பெயரிட்டனர். ஆனால், "நான் ஒரு மனிதாபிமானியாக இருக்கிறேன், சமூகத்தின் ஆரோக்கியமான செயல்பாட்டிற்காக ஆண்கள் மற்றும் பெண்கள் வித்தியாசமாக உருவாக்கப்பட்டுள்ளனர், பெண்கள் சிறப்பு அம்சங்களுடன் மேலும் வளர வேண்டும்." என்று இவர் கூறுகிறார்.

அவரது திருமணத்திற்குப் பின்னரும் கூட அவரது எழுத்து வாழ்க்கையைத் தொடர்ந்தார். ஒடிசாவின் ஜகத்சிங்பூரின் சிறந்த பொறியாளரான தனது கணவர் மற்றும் மூன்று குழந்தைகளுடன் வாழ்ந்து வருகிறார். அவர் கல்வியில் முதுகலை பட்டம் மற்றும் கல்வியியலில் முனைவர் பட்டம் பெற்றுள்ளார். இவர் * பழங்குடி மற்றும் குரோமினாலஜி ஆஃப் போண்டோ ஹைலேண்டர் * என்ற ஒடிசாவின் பழங்குடியினரைப் பற்றிய ஆராய்ச்சி மேற்கொண்டுள்ளார்.

## தொழில்
அவர் தனது வாழ்க்கையை ஒரு பள்ளி ஆசிரியராகத் தொடங்கினார், பின்னர் அவர் ஒன்பது ஆண்டுகளில் ஒடிசாவில் பல்வேறு அரசுக் கல்லூரிகளில் கற்பித்தல் பணியை மேற்கொண்டார். இவர் முனைவர் பட்டத்திற்கான ஆய்வு வழிகாட்டியாக உள்ளார் மற்றும் பல ஆராய்ச்சி கட்டுரைகளை வெளியிட்டுள்ளார். ஒடிசா மாநில அரசுப்பணியாளர் ஆனையத்தின் உறுப்பினராக பணியாற்றிய பின்னர் விருப்ப ஓய்வுபெற்றார்,

## தழுவல்கள்
இவரது "யக்ஞசேனி" என்ற புதினத்தை சுமன் போக்ரெல் என்பவர் நேபாளி மொழியில் தனி நாடகமாகக் நடத்திக் காட்டியுள்ளார்.

## விருதுகள் மற்றும் அங்கீகாரம்
* 1985 - ஷீலாபத்மா எனற புதினத்திற்கு ஒடிசா சாஹித்ய அகாடமி விருது
* 1990 – "யஜ்னசெனி" என்ற புதினத்திற்கு 'சரளா விருது' 
* 1991 – "யஜ்னசெனி" என்ற புதினத்திற்கு ' மூர்த்தி தேவி''
* 2000 – 'அமிர்த கீர்த்தி புரஷ்கார்'
* 2007 – இலக்கியம் மற்றும் கல்விக்காக இந்திய அரசால் வழங்கப்படும் பத்மஸ்ரீ விருது.
* 2011 – 'ஞானபீட விருது'
* 2013 – ஒடிசா அரசின் இலக்கியத்திற்கான "வாழும் ஆளுமை விருது" 

## மேற்கோள்கள்

## வெளி இணைப்புகள்
* http://www.pratibharay.org/
* Prof. (Smt.) Pratibha Ray receives Padma Shri award in 2007 for Literature and Education, Odisha

பகுப்பு:1943 பிறப்புகள்
பகுப்பு:வாழும் மக்கள்
பகுப்பு:ஞானபீட விருது பெற்றோர்
பகுப்பு:இந்தியப் பெண் நாவலாசிரியர்கள்
பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
அனு ராகவன்

**அனு ராகவன்** (*Anu Raghavan*) ஓர் இந்திய தடகள விளையாட்டு வீர்ர் ஆவார்.. இவர் 1993 ஆம் ஆண்டு ஏப்ரல் மாதம் 20 ஆம் தேதியில் பிறந்துள்ளார். கேரளா மாநிலத்தைச் சேர்ந்த அனு ராகவன் 4 × 400 மீட்டர் தொடர் ஓட்டப்போட்டியில் வல்லமை பெற்றிருந்தார். 2016 ஆம் ஆண்டு நடைபெற்ற கோடை கால ஒலிம்பிக் போட்டிகளில் கலந்து கொண்ட 4 × 400 தொடர் ஓட்ட இந்திய தேசிய அணியில் இவர் சேர்க்கப்படவில்லை. இதற்காக இந்தியத் தடகள கூட்டமைப்பின் நடவடிக்கைகளை எதிர்த்து கேரள உயர்நீதி மன்றத்தில் 2016 ஆண்டு வழக்கு தொடர்ந்தார். கூட்டமைப்பின் ஊழல் நடவடிக்கைகளுக்கு எதிரான ஒரு போர் என்றும் இதை அவர் அறிவித்தார்". முன்னதாக தேர்ந்தெடுக்கப்பட்ட ஒலிம்பிக் பந்தய போட்டி அணியிலும், தெற்காசிய விளையாட்டுப் போட்டிகள் அணியிலும் கூட தன்னை நிர்வாகம் சேர்த்துக் கொள்ளவில்லை என்று கூட்டமைப்பின் மீது குற்றம் சாட்டினார். தேசிய பயிற்சி முகாமில் பங்கேற்று பயிற்சி பெறாமல் தான் முகாமுக்கு வெளியில் பயிற்சிக்கு சென்றதுதான் இதற்கு காரணமாக சொல்லப்பட்டதாகவும் அனு ராகவன் தெரிவித்தார்.

2017 ஆம் ஆண்டு நடைபெற்ற ஆசிய தடகள சாம்பியன் பட்டப் போட்டியின் 400 மீட்டர் தடைதாண்டும் ஓட்டப்போட்டியில் பந்தய தூரத்தை 57.22 வினாடிகளில் கடந்து அனு ராகவன் வெள்ளிப் பதக்கம் பெற்றார்

## மேற்கோள்கள்

பகுப்பு:1993 பிறப்புகள்
பகுப்பு:வாழும் மக்கள்
பகுப்பு:இந்தியப் பெண் தடகள வீரர்கள்
பகுப்பு:கேரள விளையாட்டு வீரர்கள்
பகுப்பு:பாலக்காடு மாவட்ட மக்கள்
பிடர் எலும்பு

**பிடரியெலும்பு** (occipital bone)
என்பது மண்டையோட்டின் பின்புறத்தில் உள்ள ஒரு எலும்பு ஆகும்.

## அமைப்பு
பிடரியெலும்பு மண்டியோடின் பின்புற கீழ்ப்புற paguthi அமைந்துள்ளது. இது இரண்டு சுவரெலும்பு, இரண்டு கடைநுதலெலும்பு, ஆப்புரு எலும்பு,  கழுத்து முள்ளந்தண்டு நிரல் வளைவின் கழுத்து முள்ளந்தண்டெலும்பு  அட்லசுசுடன் இணைந்துள்ளது.


File:Occipital bone animation.gif|பிடர் எலும்பின் அமைப்பு பச்சை வண்ணத்தில்
File:Occipital bone animation2.gif|வெளிபுறத்தோற்றம்.
File:Occipital bone animation3.gif|உட்புறத்தோற்றம்.
File:Occipital bone.jpg|பிடர் எலும்பு.
File:Occipital bone 2.jpg|பிடர் எலும்பு.
File:Gray308.png|நீள்வெட்டுத்தோற்றம். 
File:Basilar part.jpg|கீழ்புறத்தோற்றம்.
File:Slide4llll.JPG|பிடர் எலும்பு.



## மேற்கோள்கள்

பகுப்பு:எலும்புகள்
பகுப்பு:மண்டையோடு
பகுப்பு:அச்செலும்புக்கூடு
ஒன்னுமே புரியல

**ஒன்னுமே புரியல** என்பது 2014 இல் வெளிவந்த தமிழ்த் திரைப்படமாகும். இதனை அப்சரா ராம்குமார் இயக்கியுள்ளார். ஜாக் மைக்கேல், வித்யா பிரதீப் ஆகியோர் நடித்துள்ளனர். நாக்அவுட் மூவீஸ் இப்படத்தை தயாரித்தனர்.

இப்படத்திற்கு ரைகானா இசையமைத்துள்ளார். இவர் ஏ. ஆர். ரகுமானின் சகோதரி ஆவார். இப்படம் ஜெர்மன் மொழியில் மறுஆக்கம் செய்யும் உரிமை வாங்கப்பட்டுள்ளது‌.

## ஆதாரங்கள்


## வெளி இணைப்புகள்
திரைப்பட தரவுத்தளத்தில் ஒன்னுமே புரியல

பகுப்பு:2014 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
ஆப்புரு எலும்பு

**ஆப்புரு எலும்பு** (sphenoid bone) மண்டையோட்டின் நடுவே அமைந்த தரைதள எலும்பாகும்.

## அமைப்பு
ஆப்புரு எலும்பு வண்ணத்து பூச்சி அல்லது வௌவால் வடிவம் கொண்டது. ஆப்புரு எலும்பு முகவெலும்புகள் மற்றும் மண்டையோடு எலும்புகளை இணைக்கும் பகுதியாக உள்ளது. மண்டையோடு எலும்புகளான நுதலெலும்பு, சுவரெலும்பு, நெய்யரியெலும்பு, கடைநுதலெலும்பு மற்றும் பிடர் எலும்புடன் இணைந்துள்ளது. முகவெலும்புகளான கன்ன எலும்பு, அண்ணவெலும்பு மற்றும் மூக்குச்சுவர் எலும்புடன் இணைந்துள்ளது.


 File:Sphenoid bone - animation.gif|ஆப்புரு எலும்பின் அமைவிடம் பச்சை வண்ணத்தில்.
 File:Sphenoid bone - inferior view animation.gif|ஆப்புரு எலும்பு கீழ்புறத்தோற்றம் (கீழ்த்தாடை எலும்பு நீக்கம்).
 File:Sphenoid bone - superior view animation2.gif|ஆப்புரு எலும்பு மேல்புறத்தோற்றம்.
 File:Sphenoid bone - close-up - animation.gif|ஆப்புரு எலும்பின் வடிவம்.
 File:Illu facial bones.jpg|முகவெலும்புகள்.
 File:Gray153.png|உட்புற பக்கவாட்டுத்தோற்றம்.
 File:Gray187.png|கீழ்புறத்தோற்றம்.
 File:Gray188.png|வெளிப்புற பக்கவாட்டுத்தோற்றம்.
 File:Gray191.png|கிடைமட்ட வெட்டுத்தோற்றம்.
 File:Gray193.png|மண்டையோட்டின் தரைத்தளம்.
 File:Gray196.png|கூரை, தளம், மற்றும் பக்கவாட்டு சுவர்:இடது நசிப்பள்ளம்.
 File:Gray190.png|மண்டையோடு.
 File:Cranium 4.jpg|ஆப்புரு எலும்பு. 
 File:Sphenoid bone - anterior view.jpg|ஆப்புரு எலும்பு - முன்புறத்தோற்றம்.
 File:Sphenoid bone - superior view.jpg|ஆப்புரு எலும்பு-மேற்புறத்தோற்றம்.
 File:Sphenoid and temporal bones.jpg|ஆப்புரு எலும்பு 
File:Occipital bone dissection.jpg|ஆப்புரு எலும்பு.


## மேற்கோள்கள்

பகுப்பு:எலும்புகள்
பகுப்பு:மண்டையோடு
பகுப்பு:அச்செலும்புக்கூடு
2-ஆக்டைல் சயனோ அக்ரைலேட்டு

**2-ஆக்டைல் சயனோ அக்ரைலேட்டு** (*2-Octyl cyanoacrylate*)  என்பது C12H19NO2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். சயனோ அக்ரைலேட்டு எசுத்தர்கள் குறிப்பாக காயம் மூடல் பசையாக தெர்மாபாண்டு என்ற வணிகப் பெயரில் பயன்படுத்தப்பட்டு வருகிறது . ஆக்டைல் சயனோ அக்ரைலேட்டுடன் இச்சேர்மம் நெருங்கிய தொடர்பைக் கொண்டுள்ளது. 

## மேலும் காண்க
*மெத்தில் சயனோ அக்ரைலேட்டு
*ஆக்டைல் சயனோ அக்ரைலேட்டு

## மேற்கோள்கள்

பகுப்பு:அக்ரைலேட்டு எசுத்தர்கள்
பகுப்பு:நைட்ரைல்கள்
பகுப்பு:ஆல்க்கீன்கள்
பகுப்பு:ஒற்றைப்படிகள்
வித்யா பிரதீப்

**வித்யா பிரதீப்** என்பவர் இந்திய மாடல், நடிகை மற்றும் அறிவியல் அறிஞர் ஆவார். இவர் கேரளா மாநிலத்தில் ஆலப்புழாவிலிருந்து வந்தவர்.
இவர் தமிழில் *[[சைவம் (திரைப்படம்)|சைவம்]]* (2014), *[[பசங்க 2 (திரைப்படம்)|பசங்க 2]]* (2015) ஆகிய திரைப்படங்கள் மூலம் அறியப்படுகிறார்.

மாடல் அழகியாக இருந்தார். எண்ணற்ற விளம்பரங்களில் நடித்தார். ஏ.ஆர்.ரகுமானின் இசை ஆல்பத்தில் நடித்து புகழ் பெற்றார். *[[அதிபர் (திரைப்படம்)|அதிபர்]]* (2015) திரைப்படத்தில் நடிகர் ஜீவனின் எதிர்நாயகியாக நடித்தார்.

## திரைப்படங்கள்
**குறிப்பிட்ட எல்லா படங்களும் தமிழில் உள்ளன.*

## தொலைக்காட்சி தொடர்கள்

## ஆதாரங்கள்

## வெளி இணைப்புகள்
*
* மாலைமாலர் - வித்யா பிரதீப் புகைப்படங்கள்
* கீச்சு

பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
பகுப்பு:மலையாளத் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:1995 பிறப்புகள்
பகுப்பு:ஆலப்புழை மாவட்ட மக்கள்
வந்தனா ராவ்

**வந்தனா ராவ்** (*Vandana Rao*) ஒரு முன்னாள்  இந்திய தடகள விளையாட்டு வீர்ர் ஆவார். இவர் 1963 ஆம் ஆண்டு ஏப்ரல் மாதம் 21 ஆம் தேதியில் பிறந்துள்ளார். 1984 மற்றும் 1988 ஆம் ஆண்டுகளில் நடைபெற்ற ஒலிம்பிக் போட்டிகளின் 4 × 400 மீட்டர் தொடர் ஓட்டப்போட்டிகளில் இந்தியாவின் சார்பாக வந்தனா பங்கேற்றார். வந்தனாவின்  சாதனைகளைப் பாராட்டி இந்திய அரசாங்கம் இவருக்கு அருச்சுனா விருது வழங்கி சிறப்பித்துள்ளது. பிரபல வளைகோல் பந்தாட்ட வீர்ர் மற்றும் பயிற்சியாளரான யோவாகுயிம் கார்வால்கோவை திருமணம் செய்து கொண்டார். ஒரு தனியார் பயணச் சேவை நிறுவனத்தின் ஒப்பந்தத்தில் இவர் சுற்றுலா மேலாளராகப் பணிபுரிந்து வருகிறார்.

## மேற்கோள்கள்
 
*sports references 
*25 years later
*Times of India photo
*http://www.thehindu.com/todays-paper/tp-features/tp-metroplus/on-a-different-track-now/article784620.ece

பகுப்பு:1963 பிறப்புகள்
பகுப்பு:வாழும் மக்கள்
பகுப்பு:இந்தியப் பெண் தடகள வீரர்கள்
பகுப்பு:அருச்சுனா விருது பெற்றவர்கள்
என்னவோ புடிச்சிருக்கு

**என்னவோ புடிச்சிருக்கு** (Ennavo Pudichirukku) மீனாக்ஷி சுந்தரம் இயக்கத்தில் வெளிவந்த  தமிழ் காதல் திரைப்படம். இதில் *[[காதல் கொண்டேன்]]* படத்தில் நடித்த சுதீப் சாரங்கி, அறிமுக நடிகர் பரணி மற்றும் சிந்தூரி ஆகியோர்  முக்கிய கதாபாத்திரங்களில் நடித்துள்ளனர். கருணாஸ், புவனேஸ்வரி, விட்டல் ராவ், எஸ். ஸ்ரீஸ்கந்தராஜா மற்றும் மதன் பாப் போன்றோர் துணை கதாபாத்திரத்தில் நடித்துள்ளனர். எஸ். ஸ்ரீஸ்கந்தராஜாவின் தயாரிப்பிலும், சுபாஷ் ஜவகரின் இசையிலும் இத்திரைப்படம் சனவரி26, 2004இல் வெளிவந்தது.

## கதை

தொழிலதிபரான முத்தையாவிற்கு சந்தோஷ் (சுதீப் சாரங்கி) மற்றும் விஷ்வா (பரணி) என இரு மகன்கள். சகோதரர்களாகிய இருவரும் மாறுபட்ட குணங்களையுடையவர்கள். இதில் சந்தோஷ் பெண் பித்தனாகவும், பெண்களை வசீகரிக்க பணம் ஒன்றே போதுமானது என்ற கருத்தை உடையவனாக இருக்கிறான். தனது தந்தையின் நிறுவனத்தில் பொறுப்பாக வேலை செய்யும் விஷ்வா, காதல் தூய்மையானது மற்றும் அழகானது என்று கருதுகிறான்.

விஷ்வா மற்றும் சங்கீதா (சிந்தூரி) ஒருவரையொருவர் காதலிக்கின்றனர். சங்கீதா நடுத்தர குடும்பத்தைச் சார்ந்தவள். அவள் தனது சகோதரர் (எஸ். ஸ்ரீஸ்கந்தராஜா) மற்றும் பேராசை குணம் கொண்ட அண்ணி சரோஜாவுடன் (புவனேஸ்வரி) வாழ்ந்து வந்தாள். ஒருநாள், சந்தோஷ் சங்கீதாவைக் கண்டு அவளின் அழகில் மயங்கி அவளை அடைய கீழ்த்தரமான செயலைச் செய்கிறான். அதனால் கோபமடைந்த சங்கீதா அவனைப் பொதுமக்கள் முன்னிலையில் அடித்து விடுகிறாள். இதற்குமுன் இவ்வாறு அவமானப்படாத சந்தோஷ் சங்கீதாவை திருமணம் செய்துகொண்டு அவளைப் பழி வாங்கப் போவதாக சபதம் செய்கிறான். அதற்காக அவளின் அண்ணி சரோஜாவிடம் அவனது விருப்பத்தை நிறைவேற்றிக்கொள்ளப்  பணம் கொடுக்கிறான்.

பின்னர் சங்கீதாவும் விஷ்வாவும் காதலர்கள் என்கிற விபரம் அவனுக்கு தெரியவருகிறது. ஆனாலும் சங்கீதாவை உரிமையாக்கிக்கொள்ள முயலுகிறான். அதன் பிறகு நடக்கும் சம்பவங்கள் கதையின் முடிவாக அமைகிறது.

## நடிப்பு

*சுதீப் சாரங்கி - சந்தோஷ் 
*பரணி - விஷ்வா 
*சிந்தூரி - சங்கீதா 
*கருணாஸ் - பீலா மகன் 
*புவனேஸ்வரி - சரோஜா 
*விட்டல் ராவ் - முத்தையா 
*எஸ். ஸ்ரீஸ்கந்தராஜா - சங்கீதாவின் சகோதரர்
*மதன் பாப்
*வெள்ளை சுப்பையா - ஐயர் 
*கோவை செந்தில் - குருக்கள் 
*மதுரை செல்வம் 
*செல்லதுரை 
*விஜய் கணேஷ் - தேநீர் விற்பவர் 
*ராதா ராணி - அன்னபூரணி 
*நிந்து - ஐஸ்வர்யா 
*நீபா 

## தயாரிப்பு
"என்னவோ புடிச்சிருக்கு" திரைப்படத்தை தயாரித்தவர் வெளிநாடு வாழ் இந்தியரான எஸ். ஸ்ரீஸ்கந்தராஜா. கனடாவிலிருந்து வந்த பரணி இதில் இரண்டாவது கதாநாயகனாக அறிமுகமாகிறார். இப் படத்தின் மூலம் சுபாஷ் ஜவகர் இசை அமைப்பாளராக அறிமுகமாகிறார். இப் படத்தின் பாடல் காட்சிகள் புதுச்சேரி (நகரம்), மூணார், சாலக்குடி மற்றும் சென்னையில் படமாக்கப்பட்டன.

## பாடல்கள்

இப் படத்திற்கு இசை அமைத்தவர் சுபாஷ் ஜவகர். இப் படத்தின் பாடல்களை ராசி அழகப்பன், சுகுமார், பாரதி பிரியன் மற்றும் இளையகுமார் எழுதியுள்ளனர். 

## வரவேற்பு
இத் திரைப்படம் எதிர்மறையான வரவேற்பை பெற்றுள்ளது.

## மேற்கோள்கள்

பகுப்பு:2004 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
நெய்யரியெலும்பு

**நெய்யரியெலும்பு** (Ethmoid bone)  என்பது மண்டையோட்டின் தரைத்தளத்தில் முன்புறம் அமைந்துள்ள எலும்பாகும்.

## அமைப்பு
நெய்யரியெலும்பு மூளையையும்  நாசிப்பள்ளத்தையும் பிரிக்கும் ஒரு இளகிய எலும்பாகும். மேலும் நாசிப்பள்ளத்தின் கூரையாகவும் கண்குழியை உருவாக்கும் 7 எலும்புகளில் ஒன்றாகவும் உள்ளது. நெய்யரியெலும்பு 13 எலும்புகளுடன் இணைந்துள்ளது. இரு மண்டையோடு எலும்புகளான ஆப்புரு எலும்பு மற்றும் நுதலெலும்புடன் இணைந்துள்ளது. 11 முகவெலும்புகள் நெய்யரியெலும்பு இணைந்துள்ளது. அவைகள் முறையே இரு மூக்கெலும்புகள், இரு மேல்தாடை எலும்புகள், இரு கண்ணீர்க் குழாய் எலும்புகள், இரு அண்ணவெலும்புகள், இரு கீழ்மூக்கு சங்கெலும்புகள் மற்றும் மூக்குச்சுவர் எலும்புடன் இணைந்துள்ளது. பறவை இனங்களில் திசை அறியும் நுண்கதுப்புகள் இதில் இருப்பதாக நம்பப்படுகிறது.

## தோற்றங்கள்

 Image:Gray149.png|நெய்யரியெலும்பு மேலிருந்து. 
 Image:Gray150.png|நெய்யரியெலும்பின் செங்குத்துத் தளம்.
 Image:Gray151.png|நெய்யரியெலும்பு பின்புறத்திலிருந்து.
 Image:Gray152.png|நெய்யரியெலும்பு வலது புறத்திலிருந்து.
 Image:Gray188.png|மண்டையோட்டின் பக்கவாட்டுத்தோற்றம்.
 

## மேற்கோள்கள்

பகுப்பு:எலும்புகள்
பகுப்பு:மண்டையோடு
பகுப்பு:அச்செலும்புக்கூடு
அகர்-பனாஸ் பண்பாடு

**அகர் பண்பாடு** அல்லது **பனாஸ் பண்பாடு** (**Ahar culture** or **Banas culture**) மேற்கு இந்தியாவின் தென்கிழக்கு இராஜஸ்தான் மற்றும் மேற்கு மத்தியப் பிரதேசத்தில் செம்புக் காலத்திய, தொல்பொருள் பண்பாட்டுக் களம் ஆகும். 	 
		 
கிமு 3000 - 1500 வரை செழிப்புடன் விளங்கிய இப்பண்பாட்டுக் களம், சிந்துவெளி நாகரீகம், காவி நிற மட்பாண்டப் பண்பாடு, கல்லறை எச் பண்பாட்டிற்கு சமகாலத்தைவை ஆகும். இப்பண்பாடு அகர் நதி, பனாஸ் ஆறு மற்றும் பெராச் ஆறுகளின் கரைகளில் செழிப்புடன் விளங்கியது. 	 
	 
அகர்-பனாஸ் மக்கள் ஆரவல்லி மலைத்தொடர்களில் செப்பு கனிமங்களை கண்டெடுத்து, கோடாரி போன்ற தொல் பொட்களை செய்தனர். மேலும் கோதுமை, பார்லி போன்ற தானியங்களை பயிரிட்டனர்.

## தொல்லியல் களம்
தென்கிழக்கு இராஜஸ்தான் மற்றும் மேற்கு மத்தியப் பிரதசத்தில் அகர் பண்பாட்டுக்குரிய 90 தொல்லியல் களங்கள் கண்டறிந்துள்ளனர். பெரும்பான்மையான தொல்லியல் களங்கள் பனாஸ் ஆற்றின் கரையிலும், அதன் கிளை அற்றின் கரைகளில் அடர்த்தியாகக் கண்டெடுக்கப்பட்டுள்ளது. மத்தியப் பிரதேசத்தில் ஜாவேத், மண்டசௌர், காயத்தா மற்றும் தங்வாடா பகுதிகளிலும், இராஜஸ்தானில் உதய்பூர் மாவட்டம்‎, சித்தோர்கார் மாவட்டம், டுங்கர்பூர் மாவட்டம், பான்ஸ்வாரா மாவட்டம், அஜ்மீர் மாவட்டம் டோங் மாவட்டம் மற்றும் பில்வாரா மாவட்டங்களிலும் இப்பண்பாட்டுக் களங்கள் உள்ளது 	 
		 
2003-இல் தொல்லியல் அறிஞர்கள் இப்பாண்பாட்டுக் களங்களை அகழ்வாய்வு செய்கையில் கிமு 2100 - 1700 காலத்திய பெரும் அளவிலான முத்திரைகள் கண்டெடுத்தனர். புனே நகரத்தின் டெக்கான் முதுகலை கல்லூரி மற்றும் ஆய்வு நிறுவனம் மற்றும் பென்சில்வேனியா பல்கலைக்கழக அருங்காட்சியகத்தினரும் இணைந்து அகழ்வாய்வு செய்த போது நூற்றுக்கும் மேற்பட்ட முத்திரைகள் கண்டெடுத்தனர். 	 

இப்பண்பாட்டுக் களத்தில் கண்டெடுக்கப்பட்ட பல தொல்பொருட்கள், சிந்துவெளி நாகரீகம் மற்றும் நடு ஆசியா நாடுகளான ஆப்கானிஸ்தான், கிழக்கு துருக்மெனிஸ்தான், தெற்கு உஸ்பெகிஸ்தான் நாடுகளின் ஆக்சஸ் பண்பாட்டுக் களத்தின் தொல்பொருட்களுடன் தொல்பொருட்களுடன் ஒத்திருந்தன.	 
		 
## பீங்கான் பொருட்கள்
வேறுபட்ட அகர் பண்பாட்டின் கருப்பு மற்று சிவப்பு மட்பாண்டங்கள், கிண்ணங்கள் வெள்ளைப் புள்ளிகளுடன் வண்ணம் தீட்டப்பட்டுள்ளது. 

## இதனையும் காண்க
* கருப்பு மற்றும் சிவப்பு மட்பாண்டப் பண்பாடு	 
## அடிக்குறிப்புகள்
	 
 		 	
## மேற்கோள்கள்
 		
*Jane McIntosh, *The ancient Indus Valley: new perspectives*, ABC-CLIO, 2008, , 77f.	
*	
 		 	
 	
## வெளி இணைப்புகள்
*Rohit Parihar, Piecing the Ahar puzzle. Excavation of sites from the 4,500-year-old Ahar culture provide clues to the link between the Harappans and their predecessors. March 12, 2001 indiatoday.intoday.in	
*Cache of Seal Impressions Discovered in Western India Offers Surprising New Evidence for Cultural Complexity in Little-known Ahar–Banas Culture, Circa 3000–1500 B.C. University of Pennsylvania Museum of Archaeology and Anthropology	
 		
 			
 	
	
 		
 		 	

	 
 	

 		 	
பகுப்பு:சிந்துவெளி நாகரிகம்
பகுப்பு:இந்தியப் பண்பாடு	
பகுப்பு:இந்திய வரலாறு
தொல்பொருள் பண்பாடு

**தொல்பொருள் பண்பாடு** (**archaeological culture**)  சமுதாயத்தின் ஒரு குறிப்பிட்ட காலம் மற்றும் சமுதாயத்தின்  எஞ்சியுள்ள ஒரு குறிப்பிட்ட காலப்பகுதியிலிருந்தும், இடத்திலிருந்தும் கண்டெடுத்த கலைப்பொருட்கள்  மற்றும் தொல் பொருட்கள் ஆகியவற்றின் அடிப்படையாகக் கொண்டது. தொல்பொருள் பண்பாடு என்பது மக்களின் பண்பாட்டுத் தொல்லியல் மற்றும் வரலாற்றுத் தொல்லியலுக்கு அடிப்படையாகும்.

### சொல்லியல்
பெரும்பான்மையான தொல்பொருள் பண்பாடுகளின் பெயர்கள், அத்தொல்லியல் களத்தில் கிடைத்த சிறப்பான தொல்பொருட்களால் அல்லது தொல்லியல் களத்தின் அமைவிடத்தின் பெயராலும் அப்பகுதிக்குரிய பண்பாட்டின் பெயரிடப்படுகிறது. 
எடுத்துக்காட்டாக தொல்லியல் களத்தில் கண்டெடுத்த மட்பாண்டங்களின் வேறுபாடுகளைக் கொண்டு சுமேரியப் பண்பாடு, சிந்துவெளிப் பண்பாடு,  காவி நிற மட்பாண்டப் பண்பாடு, கருப்பு மற்றும் சிவப்பு மட்பாண்டப் பண்பாடு வடக்கின் மெருகூட்டப்பட்ட கருப்பு மட்பாண்டப் பண்பாடு மற்றும்  சாம்பல் வண்ண ஓவியம் தீட்டப்பட்ட மட்பாண்டப் பண்பாடு எனப் பெயரிடப்படுகிறது. ஆற்றாங்கரையில் அமைந்த பண்பாட்டுத் தொல்லியல் களத்திற்கு சிந்துவெளி நாகரீகம் என்றும்  பெயர் சூட்டப்பட்டது. 

## தொல்பொருள் பண்பாட்டுக் களங்கள்
* சிந்துவெளி நாகரீகம்
** மொகஞ்சதாரோ பண்பாடு
** ஹரப்பா பண்பாடு
** சிந்துவெளி நாகரிகத்தின் தொல்லியல் களங்கள்
** மெஹெர்கர் பண்பாடு
* வளமான பிறை பிரதேசம்
** சுமேரியப் பண்பாடு
* மாயன் பண்பாடு

## மேற்கோள்கள்

## ஆதார நூற்பட்டியல்
* 
* 
* 

## வெளி இணைப்புகள்
* Investigating Archaeological Cultures

பகுப்பு:தொல்லியல்
தொல்லியல் முறைகள் 
*
பேபி

**பேபி** (Baby) 2015இல் வெளிவந்த  தமிழ் திகில் திரைப்படம், இயக்கம் டி. சுரேஷ். இந்த படத்தின் கதையில்  பிரிந்திருக்கும் கணவன்-மனைவி பற்றியும், பின்னர் அவர்களின் மகளை காப்பாற்றுவதற்காக மீண்டும் இணைவது பற்றியும் சொல்லப்பட்டிருக்கிறது.

## கதை
சக்தி (ஷிரா கார்க்), அவரது கணவனிடமிருந்து பிரிந்த பின்னர், அவளுடைய 6 வயது வளர்ப்பு மகள் அதிதியுடன்(பேபி ஸ்ரீவர்ஷினி) வாழ்ந்து வருகிறார். அவரது குடியிருப்பில், அதிதி தனது பெயரை யாரோ  சொல்லக் கேட்க ஆரம்பிக்கிறாள், ஆரம்பத்தில் பயப்படுகிறாள். ஆனால் இது அடிக்கடி நடக்கிறது. தனது பிறந்த நாளைக் கொண்டாடும்போது, அதிதி குழந்தை பொம்மை ஒன்று தரையில் இருப்பதைக் காண்கிறாள். அப்போது மீண்டும் அக்குரல் அந்த பொம்மையை அவளுடைய பிறந்த நாள் பரிசாக எடுத்துக் கொள்ளும்படி சொல்கிறது. அதன் பிறகு அதிதி அந்த குரலுடன் தனது தொடர்பை வளர்த்து கொள்கிறார்.  ஒரு இரவில், அதிதி முன் பேய் தோன்றி தனது பெயரை ஆனி என்று எழுதுகிறது.  இதை கவனித்த அதிதியின் தாய் சக்தி கவலை கொண்டு உளவியலாளரிடம் ஆலோசனை செய்கிறாள், குழந்தையுடன் அதிக நேரம் செலவழிக்க வேண்டுமென்று அவர் சக்திக்கு அறிவுறுத்துகிறார். சக்தி, மற்றும் சிவா (மனோஜ் பாரதிராஜா போன்ற தோற்றத்தில் குழந்தை அதிதி இல்லை என்று சக்தியின் தோழி ஒருவர் கூறியதையடுத்து சக்தி கலக்கமடைகிறாள். சிவா இருக்குமிடத்திற்கு சென்று குழந்தையை அவனையே கவனித்துக் கொள்ள வேண்டுகிறாள். இருவருக்குமிடையே நடந்த விவாதத்திற்குப் பின், சிவா தனது கதையை சொல்லத் துவங்குகிறார். பிறகு என்ன நடக்கிறது என்பதை திகில் அனுபவத்துடன் கதை கொண்டு செல்கிறது.

## நடிப்பு

* மனோஜ் பாரதிராஜா   - சிவா (சக்தியின் முன்னாள் கணவன்)
* ஷிரா கார்க் - சக்தி (குழந்தையின் தயாராக)
* பேபி சதன்யா   - அவந்திகா (சக்தியின் உண்மைக் குழந்தை)
* பேபி ஸ்ரீவர்ஷ்னி  - அதிதி (சக்தியின் ஆறு வயது வளர்ப்பு குழந்தை)
* அஞ்சலி ராவ்  - ஆனி (பேய்)

## வரவேற்பு
*பிஹிண்ட்வுட்ஸ்* என்ற இணையதளம் இப்படத்தை வெகுவாக புகழ்ந்தது.  படத்தில் நடித்த குழந்தை நட்சத்திரங்கள்  சிறப்பாக நடித்துள்ளனர் என்றும் அவர்களின் வசன உச்சரிப்பு மிக நன்றாக இருந்தது என்றும் பாராட்டியது. இருப்பினும், இந்தத் திரைப்படம் "குழந்தைகளின்  மிகச்சிறந்த நடிப்பைக் கொண்டு மிகவும் ஈர்க்கக்கூடிய, வழக்கமான ஒருபேய் கதை" என்று சுருக்கமாகக் கூறுகிறது .

தமிழ் சினிமா நியூஸ் பத்திரிகையில், இப்படம்  இன்னொரு வழக்கமான ஒருபேய் கதை என்றும், குழந்தை நடிகைகளான "ஸ்ரீவர்ஷ்னி மற்றும் சதன்யாவின் நடிப்பிற்கும், தாயாக நடித்துள்ள  ஷீரா கார்க் ஒரு பாராட்டத்தக்க நடிப்பை அளித்துள்ளார் எனவும் , நடிகர் மனோஜ் பாரதிராஜாவுக்கு இந்த படம் மீண்டும் திரையுலகிற்கு வருவதற்கு ஒரு வாய்ப்பை கொடுத்தது எனவும் சுட்டிக் காட்டியது. மேலும் படத்தின் பிரதான குறைபாடு பகத் சிங்கின் படத்தொகுப்பு எனவும், ஒட்டுமொத்தமாக, திகில் படங்களின் உண்மையான ரசிகராக இருந்தால், இதை ஒரு முறை பார்த்துவிடலாம் என விமர்சனம் வந்தது.

## மேற்கோள்கள்

## வெளி இணைப்புகள்
* ''Baby'' (பேபி) at the Tamil Internet Movie Database

பகுப்பு:2015 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
மானி சமயம்

**மானி சமயம்** (**Manichaeism**) (;தற்கால பாரசீக மொழியில்  *Āyin-e Māni*; ) சாசானியப் பேரரசில்,  பாரசீகரான மானி என்பவர், கிபி மூன்றாம் நூற்றாண்டில் துவக்கத்தில் இச்சமயத்தை நிறுவினார்.

நன்மை, தீமைகளால் சூழ்ந்த இவ்வுலகத்தின்  மதிப்பு கோட்பாடு , நன்மை மற்றும் தீமை  ஆகியவற்றிற்கும் இடையேயான போராட்டங்கள், ஆன்மிக ஒளிக்கும், இருளுக்கும் உள்ள வேறுபாடு, லோகாதய பொருட்களால் ஆன இருள் சூழ்ந்த உலகம் ஆகியவற்றை மானி சமயம் கூறுகிறது. 

அரமேயம் பேசிய பகுதிகளில் மானி சமயம் வேகமாக பரவியது.  மானி சமயம் கிபி மூன்றாம் நூற்றாண்டு முதல் ஏழாம் நூற்றாண்டு வரை செழித்திருந்தது. மானி சமய வழிபாட்டுத் தலங்கள், சாத்திரங்கள், தூரக் கிழக்கில் சீனாவிலும்,  மேற்கில் உரோமைப் பேரரசிலும் காணப்படுகிறது. இசுலாம் பரவுதற்கு  முன்னர், மானி சமயத்தின் பெரும் எதிரி கிறித்தவம் ஆகும். கிபி 14-ஆம் நூற்றாண்டில் மானி சமயம், தென் சீனாவில் நலிவடைந்து மறைந்தது.

## இதனையும் காண்க
* மானி (இறைவாக்கினர்)
* யசீதி மக்கள்
## மேற்கோள்கள்

### நூல்களும், கட்டுரைகளும்

* 
* 
* 
* 
* 
* 
* 
* 
* 
*  (Cahiers D'Orientalism XVI) 1988a
*  (Cahiers D'Orientalism XVI) 1988b.
*Grousset, Rene (1939), tr. Walford, Naomi (1970), *The Empire of the Steppes: A History of [[Central Asia]]*, New Brunswick, N.J.: Rutgers..
*  (Original Manichaean manuscripts found since 1902 in China, Egypt, Turkestan to be seen in the Museum of Indian Art in Berlin.)
* Heinrichs, Albert; Ludwig Koenen, *Ein griechischer Mani-Kodex*, 1970 (ed.) *Der Kölner Mani-Codex* ( P. Colon. Inv. nr. 4780), 1975–1982.
* La Vaissière, Etienne de, "Mani en Chine au VIe siècle", *Journal Asiatique*, 293–1, 2005, p.&nbsp;357–378.
* 
* 
* Mani (216–276/7) and his 'biography': the Codex Manichaicus Coloniensis (CMC):
* 
* 
* 
* 
* 

## வெளி இணைப்புகள்

* Catholic Encyclopedia – Manichæism public domain, published 1917.
* International Association of Manichaean Studies
* Manichaean and Christian Remains in Zayton (Quanzhou, South China) 
* Religions of Iran: Manichaeism by I.J.S. Taraporewala
* 专题研究–摩尼教研究
* 《光明皇帝》明尊教背景书(1)

பகுப்பு:சமயம்
ஷர்மிளா ரீஜ்

**ஷர்மிளா ரீஜ்** (*Sharmila Rege*) (7 அக்டோபர் 1964 – 13 ஜூலை 2013)  இவர் சமூகவியல், பெண்ணியம் சார்ந்து எழுதிய எழுத்தாளரும் மற்றும் அறிஞரும் ஆவார். இவரின் *"ரைட்டிங் காஸ்ட்,ரைட்டிங் ஜென்டர்"* என்ற நூல் குறிப்பிடத்தக்கதாகும். புனே பல்கலைக்கழகத்தில் 1991இல் சேரும் முன்னர் இவர் கிரந்த்ஜியோதி சாவித்ரிபாய் புலே மகளிர் ஆய்வு மையத்தை நடத்தி வந்தார். 2006இல் சென்னை வளர்ச்சி ஆராய்ச்சி நிறுவனம் வளர்ச்சிப் படிப்புகளுக்கு புகழ் பெற்ற “மால்கம் ஆதிசிஷேய்யா” விருது பெற்றார்.

## கல்விச் செயல்பாடுகள்
இந்தியாவில் தலித் இலக்கியத்திற்கான முன்னணி பெண்ணிய அறிஞர்களில் ஒருவராக ரீஜ் அறியப்படுகிறார். வகுப்பு, சாதி, மதம் மற்றும் மாந்த பாலுணர்வியல் போன்ற வினாக்களுக்கு இந்தியாவில் பெண்ணியவாதம் மூலம் விவாதங்களைத் முன்னெடுத்தது முக்கியமானது. இந்தியாவில் விமர்சன ரீதியான கல்வி சீர்திருத்தத்திற்கு ரீஜ்ஜின் அர்ப்பணிப்பு ஒரு சாட்சியமாக இருந்து வருகிறது.

## பெண்ணியப் பணிகள்
இந்தியாவில் பெண்ணைச் சுற்றியிருந்த கேள்விகளுக்கு இவரது கவலைகள், வரலாற்று ரீதியாக புதிய மற்றும் மாற்று வழிமுறைகளுக்கு பெரிதும் உதவியது. தலித் குரல்கள் மற்றும் முன்னோக்குகள் அரசியல் மீது புறக்கணிக்கப்பட்ட ஒரு இந்துத்துவ தேசத்தின் குருட்டுப் புள்ளிகளை அம்பலப்படுத்தியது இந்திய வரலாற்றின் சூழல். அம்பேத்காரின் நவீன தேசத்தை உருவாக்குவதில் தனது பங்கை அவர் வலியுறுத்தினார், விளிம்புகளிலிருந்து வரும் குரல், அரசியல் போட்டியிடுதல் மற்றும் பேச்சுவார்த்தைகளுக்குத் திறந்த வெளிப்படையான இடைவெளியைத் திறந்து விட்டது, அது விரைவில் பொதுமக்களின் விவாதத்திலும், பொருளாதார வளர்ச்சியின் சொல்லாடல்களாலும் மற்றும் உலகமயமாதல் போன்றவற்றாலும் இயலுமென எண்ணியிருந்தார். *மேட்னெஸ் ஆஃப் மனு* என்பது இவரின் கடைசி நூல் ஆகும்

இவர் அம்பேத்கரின் பங்கை பெண்களின் இயக்கத்தில் மையப்படுத்தி, பிராமணக் கோட்பாட்டிற்கு எதிரான தனது கருத்தியல் போராட்டத்தை முன்வைத்ததன் மூலம், சாதி அமைப்பு எவ்வாறு பெண்களுக்கு எதிரான வன்முறைகளை வகுத்துள்ளது என்பதையும் இவர் உணர்த்தினார். தேசிய நினைவக காப்பகங்களை உருவாக்கும் மொழிபெயர்ப்பு திட்டங்களின் மூலமும், பொதுமக்கள் கவனத்திற்கு கொண்டு வருவதன் மூலமும், மாற்று வரலாற்று எழுத்துகளில் இவரது குறிப்பிட்ட கவனம் அறிவு மற்றும் கலாச்சார நடைமுறையில் உள்ளூர் மற்றும் வாய்ந்த மரபுகளுக்கு புதிய வாழ்க்கையை அளித்துள்ளது. 2013 ஜூலை 13 அன்று புற்றுநோய் காரணமாக இவர் இறந்தார்.

## இறாப்பு
புற்றுநோய் காரணமாக 13 ஜூலை 2013இல் இறந்தார்.

## நூல்ப்பட்டியல்
* *Caste and gender: the violence against women in India*, European University Institute, 1996
* *Sociology of Gender: The Challenge of Feminist Sociological Thought*, SAGE Publications India, 2003
* *[[Writing Caste Writing Gender:Narrating Dalit Women's Testimonios|Writing Caste, Writing Gender]]*, Zubaan, 2006.
* *Savitribai Phule Second Memorial Lecture*, NCERT, 2009
* *Against the Madness of Manu*, Navayana, 2013.

## மேற்கோள்கள்

பகுப்பு:1964 பிறப்புகள்
பகுப்பு:2013 இறப்புகள்
பகுப்பு:இந்தியப் பெண்ணிய எழுத்தாளர்கள்
பகுப்பு:இந்தியப் பெண் அரசியல் எழுத்தாளர்கள்
பகுப்பு:இந்திய அரசியல் எழுத்தாளர்கள்
பகுப்பு:20-ஆம் நூற்றாண்டு இந்தியப் பெண் எழுத்தாளர்கள்
பகுப்பு:இந்திய சமூகவியலாளர்கள்
பகுப்பு:இந்திய ஆங்கில எழுத்தாளர்கள்
பகுப்பு:மகாராட்டிரப் பெண் அறிவியலாளர்கள்
யூ தொலைக்காட்சி

**யூ தொலைக்காட்சி** என்பது இலங்கையின் கிழக்கு மாகாணத்தில் ஒளிபரப்பாகும் தமிழ் மொழித் தொலைக்காட்சிச் சேவையாகும். இதுவே இலங்கையின் முதலாவது உயர் வரையறு தமிழ்த் தொலைக்காட்சிச் சேவையாகும். இந்த தொலைக்காட்சி மார்ச் 23, 2017 ஆம் ஆண்டு முதல் ஆரம்பிக்கப்பட்டது.   கிழக்கு மாகாணத்தில் மாகாணசபைத் தேர்தலுக்குச் சில தினங்களுக்கு முன்னர் உதயம் ரி.வியின் அலைவரிசை ரி.வி லங்கா ஒளிபரப்புச் சேவைக்கு உரியதெனத் தெரிவிக்கப்பட்டு ரிவி லங்காவில் சிங்கள மொழி நிகழ்ச்சிகளும் சேர்த்துக் கொள்ளப்பட்டன.

இதில் தமிழ் நிகழ்ச்சிகளும், சில ரிவி லங்கா சிங்கள நிகழ்ச்சிகளும் ஒளிபரப்பாகின. மாகாணசபைத் தேர்தல் முடியும் வரை செயற்பட்ட அறிவிப்பாளர்கள் பின்னர் சென்றுவிடவே வெறுமனே தமிழ்ப் பாடல்கள் மட்டும் ஒளிபரப்பாகின. இந்த ஒளிபரப்பு தேர்தல் நடைபெற்று சில தினங்களின் பின்னர் நிறுத்தப்பட்டிருந்தது. இது மட்டக்களப்பிலிருந்து நிகழ்ச்சிகளை ஒளிபரப்பியமை குறிப்பிடத்தக்கதாகும்.

தற்பொழுது இந்த தொலைக்காட்சியில் செய்திகள், திரைப்படங்கள், கலந்துரையாடல்கள் மற்றும் பாடல்கள் போன்ற நிகழ்ச்சிகளை ஒளிபரப்பு செய்து வருகின்றது.

## நிகழ்ச்சிகள்
* தனி ஒருவன்
* சமர்
* மக்கள் நம் பக்கம்
* செய்திகள் 20
* திரைப்படங்கள்

## மேற்கோள்கள்

## வெளி இணைப்புகள்
* உத்தியோகபூர்வ வலைத்தளம்
* யூ தொலைக்காட்சி You tube
* யூ தொலைக்காட்சி முகநூல்

பகுப்பு:2017 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
பகுப்பு:இலங்கைத் தமிழ்த் தொலைக்காட்சி சேவைகள்
பகுப்பு:தமிழ் மகிழ்கலை தொலைக்காட்சி அலைவரிசைகள்
பகுப்பு:கொழும்பில் ஊடகங்கள்
கதாநாயகன் (2017 திரைப்படம்)

**கதாநாயகன்** (kathanayagan (ஆங்கிலம் : லீட் ஹீரோ) 2017 ஆம் ஆண்டு வெளிவந்த தா. முருகானந்தம் எழுதி, இயக்கிய, நடிகர் விஷ்ணுவின் தயாரிப்பிலும், நடிப்பிலும் வெளிவந்த காதல் மற்றும் நகைச்சுவைத் திரைப்படம் ஆகும். நடிகை கேத்ரின் தெரேசா, நடிகர் ஆனந்தராஜ், நடிகர் சூரி ஆகியோர் முக்கியக் கதாபாத்திரத்தில் நடித்திருக்கின்றனர். மேலும் பல முன்னணி நட்சத்திரங்கள் இத்திரைப்படத்தில் நடித்துள்ளனர்.   இத்திரைப்படத்தில் நடிகர் விஜய் சேதுபதி சிறப்புத் தோற்றத்தில் நடித்திருக்கின்றார். இசையமைப்பாளர் சான் ரோல்டன் இசையமைப்பில் வெளியானது. இத் திரைப்படத்தின் தயாரிப்பு 2016 ஆம் ஆண்டு செப்டம்பர் தொடங்கியது. 2017 ஆம் ஆண்டு செப்டம்பர் மாதம் இத்திரைப்படம் வெளியானது. இத்திரைப்படம் சினிமா ரசிகர்களிடம் கலவையான விமர்சனங்களைப் பெற்றது.

## நடிகர்கள்
* விஷ்ணு விஷால் - தம்பி துரை
* கேத்ரின் தெரேசா - கண்மணி (டப்பிங் குரல் ரவீனா ரவி) 
* ஆனந்தராஜ் - துபாய் ஷேக் 
* சூரி - அண்ணாதுரை
* சரண்யா பொன்வண்ணன் - தம்பிதுரையின் தாய்
* ஜீவா ரவி - தம்பிதுரையின் தந்தை
* மீரா கிருஷ்ணன் - கண்மணியின் தாய்
* கே. நடராஜ் - சுப்பரமணி, கண்மணியின் தந்தை
* அருள் தாஸ் - தா
* இராசேந்திரன் (நடிகர்) - மைக் மாரி
* அதுல்யா - கண்மணியின் தோழி
* சித்தார்த் விபின் - வைத்தியர்
* மனோபாலா - சுவாமி
* சுவாமிநாதன் - மணி
* துர்கா - துர்கா, தம்பிதுரையின் சகோதரி
* பொக்ஸர் ஆறுமுகம் - சிங்கம்
* கோவை பாபு - சரவணன்
* ஜெயராஜ் - சரவணனின் தந்தை
* தீக்சன்யா - சரவணனின் தாய்
* மாயி சுந்தர்
* வைத்தியர் அருன் சின்னயா
* விஜய் சேதுபதி - வைத்தியர் பியோனிக்ஸ் ராஜ், சிறப்புத் தோற்றம் 
* தா. முருகானந்தம் - சண்டே நா போத்தல் எடு பாடல் , சிறப்புத் தோற்றம் 
* எம். ஷரீப் - சிறப்புத் தோற்றம் , ஒன் நெனப்பு பாடல்

## தயாரிப்பு
2016 ஆம் ஆண்டு செப்டம்பரில், அறிமுக இயக்குநர் முருகானந்தத்தின் இயக்கத்தில் தனது தயாரிப்பிலும், நடிப்பிலும் இத்திரைப்படம் வெளியாகும் என விஷ்ணு விஷால் அறிவித்தார். பின் இசையமைப்பாளராக சான் ரொல்டனும், நடிகர் சூரியும் இணைந்தனர். பின்பு நடிகை கேத்ரின் தெரேசா இப்படத்தில்  ஒப்பந்தமானார். இயக்குநர் சங்கர் தயாலின் இயக்கத்தில் வீர தீர சூரன் திரைப்படத்தில் விஷ்ணு மற்றும் கேத்ரின் தெரேசா ஆகியோர் இணைந்து நடிப்பது குறிப்பிடத்தக்கது. 2016 ஆம் ஆண்டு நவம்பர் மாதம் திரைப்படத்தின் பெயர் கதாநாயகன் என விஷ்ணு அறிவித்தார். திரைப்படத்தின் ஆரம்பத்தில் நடிகர் சிலம்பரசனின் குரல் ஒலிக்கின்றது. இத்திரைப்படத்தில் நடிகர் விஜய் சேதுபதி சிறப்பு தோற்றமளிக்கின்றார்.

## வெளியீடு
இந்த படத்தின் செயற்கைக்கோள் உரிமைகள் ஸ்டார் விஜய் பெற்றது..

## மேற்கோள்கள்


## வெளி இணைப்புகள்

* 

பகுப்பு:அறிமுக இயக்குநர் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:2017 தமிழ்த் திரைப்படங்கள்
பகுப்பு:சரண்யா பொன்வண்ணன் நடித்த திரைப்படங்கள்
பகுப்பு:மனோபாலா நடித்த திரைப்படங்கள்
பகுப்பு:விஜய் சேதுபதி நடித்த திரைப்படங்கள்
பகுப்பு:ஷான் ரோல்டன் இசையமைத்த திரைப்படங்கள்
குப்பிச் சிகிச்சை

**குப்பிச் சிகிச்சை** (ஆங்கிலம்:**Cupping therapy**) முறையானது தற்போது பலரால் மேற்கொள்ளப்படுகிறது. இது இயன்முறை மருத்துவ பிரிவில் ஒரு அங்கமாக இருக்கிறது.

## வரலாறு
இச்சிகிச்சை தற்பொழுது நடைமுறையில் இருக்கலாம். ஆனால் இது புதியது அல்ல. இது பண்டைய தமிழர், எகிப்திய, சீன, மற்றும் மத்திய கிழக்கு கலாச்சாரங்களில் இருந்துள்ளது. உலகிலேயே பழமையான மருத்துவ பாடப்புத்தகங்களில் ஒன்றான எபேர்ஸ் பாப்பிரஸ்சில் குறிப்பிடப்பட்டுள்ளது.

இன்றளவும் தமிழ்நாட்டில் பாட்டி வைத்தியம் என்ற பெயரில் செம்பு அல்லது பித்தளை சொம்புகளை பயன்படுத்தி முதுகு சதைப்பிடிப்புக்கு ஏற்ற சிகிச்சையாக கிராமப்புறங்களில் நடைமுறையில் உள்ளது.

## சிகிச்சை முறை
குப்பிச் சிகிச்சை என்பது ஒரு மாற்று மருத்துவமுறை ஆகும். இதில் ஒரு சில நிமிடங்களுக்கு நோயாளியின் தோலின் மீது கண்ணாடி, உலோகம் அல்லது மரத்தாலான வெற்றிடமாக்கப்ட்ட ஒரு குப்பியைத் தலைகீழாக பொருத்துவர். இதனால் குப்பியின் தசை இழுப்பில் வலி குறைவு, வீக்கம் குறைவு, இரத்த ஓட்டம் சீராகுதல், சதை இறுக்கம் குறைவு உண்டாகும்.

## சிகிச்சை வகைகள்
### உலர்ந்த முறை:

இம்முறையில் சிறிய அளவு வெற்றிடம் ஏற்படுத்தி குப்பிகளை தோளில் கவிழ்த்தி 15 நிமிடங்கள் வைக்கப்படுகிறது. குப்பிகள் பொதுவாக கண்ணாடி அல்லது நெகிழியால் செய்யப்பட்டது. மேலும் குப்பிகள் 25 மில்லிமீட்டர் முதல் 76 மில்லிமீட்டர் வரை அளவுள்ளதாக இருக்கிறது. சிகிச்சை குப்பிகள் நீள்கோளம், கோளம், அரைக்கோளம் என பல்வேறு வடிவங்களில் பயன்படுத்தப்படுகிறது. சிகிச்சைக்குப்பின் குப்பின் அச்சு சிறிது நேரத்தில் மறைந்துவிடும் மேலும் இது வலி குறைவான முறையாகும்.

### நெருப்பைப் பயன்படுத்தி:

இந்த முறையில் எரிச்சாராயத்தில் நனைக்கப்பட்ட எரிக்கோலை பயன்படுத்தி கண்ணாடி குப்பியில் வெற்றிடம் உண்டாக்கி முதுகு தோளில் கவிழ்த்து செய்யப்படுகிறது. இது பரவலான ஒரு சிகிச்சை முறை.  இதில் குப்பின் அச்சு வளையம் முதுகில் தெளிவாக காணப்படுகிறது. மேலும் இம்முறையில் குப்பிகளை தோள் பரப்பில் இடம் மாற்றி அசைத்து சிகிச்சை வழங்கலாம். குப்பிகள் வைக்கும் இடத்தின் தோளுக்கடியில் உள்ள சிறிய இரத்த நாளங்கள் உடைவதால் இந்த இடம் சிவந்து காணப்படும்.

சீனர்கள் இம்முறையை சீன பாரம்பரிய மருத்துவம் என்ற பெயரில் கையாளுகின்றனர். இந்த சிகிச்சை முறையால் நிணநீர், இரத்த ஓட்டம் சீராக்குகிறது. மேலும் சதை பிடிப்பு மற்றும் கை, கால் தசை சம்பந்தமான இருக்கங்களை சரியாக்குகிறது. இம்முறை தோள் புண் மற்றும் பிரசவத்திற்கு பின் உண்டான தசை தழும்புகளுக்கு உகந்ததல்ல.

### ஈரப்பதம்:

இந்த சிகிச்சை முறை வலிமிகுந்ததாகும். தோளில் சிறிய காயத்தை ஏற்படுத்தி அதில் குப்பிகளை வைத்து இரத்தம் உரியும் முறையாகும். இந்த சிகிச்சை முறை இஸ்லாமிய நாடுகளில் பரவலாக காணப்படுகிறது.

## சிகிச்சை குப்பிகளின் வகைகள்
 
File:Cupping_glasses._Wellcome_L0007482.jpg|thumb|100px|கண்ணாடிக் குப்பிகள்
File:Rsz 20150730173451 22585.jpg|thumb|100px|நெகிழிக் குப்பிகள்
File:Fire cupping in Haikou - 01.JPG|thumb|100px|மூங்கில் குப்பிகள்
File:Indian cupping horns of horn and copper Wellcome M0020070.jpg|thumb|100px|செம்பு குப்பிகள் 
File:Bronze_Roman_cupping_vessel,_1-79_CE_Wellcome_L0058046.jpg|thumb|100px|வெண்கலக் குப்பிகள்


## மேற்கோள்கள்

பகுப்பு:இயன்முறை மருத்துவம்
பகுப்பு:மாற்று மருத்துவ முறைகள்
களரி (2018 திரைப்படம்)

***களரி*** () என்பது 2018 இல் வெளிவந்த அதிரடித் திரைப்படம் ஆகும். இதனை கிரண் சாண்ட் இயக்கியுள்ளார்.

இப்படத்தில் கிருஷ்ணா குலசேகரன் மற்றும் வித்யா பிரதீப் முக்கிய கதாபாத்திரங்களில் நடித்திருக்கின்றனர். இவர்களுடன் ஜெயப்பிரகாசு குறிப்பிடத்தக்க கதாப்பாத்திரத்தில் நடித்திருந்தார். விளையாட்டு. விளையாட்டு. பிரசன்னா இசை அமைத்துள்ளார். ஆர். பி. குருமூர்த்தி ஒளிப்பதிவு செய்துள்ளார்.

## நடிகர்கள்
*கிருஷ்ணா குலசேகரன் - முருகேசன்
*வித்யா பிரதீப் - மல்லிகா
*சம்யுக்தா மேனன் - தேன்மொழி
*எம். எசு. பாசுகர் மாரி
*விஷ்ணு - அன்வர்
*ஜெயப்பிரகாசு - சித்திக்
*சென்றாயன் - திருடன்

ஜனவரி 2017 இல் திரைப்பட படபிடிப்பு தொடங்கியது.

## ஆதாரங்கள்

பகுப்பு:2018 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எம். எசு. பாசுகர் நடித்த திரைப்படங்கள்
4-எப்டனோன்

**4-எப்டனோன்** (*4-Heptanone*)  என்பது C7H14O  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும் . இந்த கனிமக் கீட்டோனை எப்டேன்-4-ஒன் என்ற ஐயுபிஏசி முறை பெயராலும் டைபுரோப்பைல் கீட்டோன், பியூட்டைரோன், டி.பி.கே, புரோப்பைல் கீட்டோன் போன்ற வேறு பெயர்களாலும் அழைக்கிறார்கள்.

## மேற்கோள்கள்

பகுப்பு:கீட்டோன்கள்
சம்யுக்தா மேனன்

**சம்யுக்தா மேனன்** என்பவர் தென்னிந்திய திரைப்பட நடிகை ஆவார். இவர் மலையாளத் திரைப்படங்களில் அதிகம் நடித்துள்ளார்.

முதன்முதலாக 2015 இல் பாப்கார்ன் என்ற திரைப்படத்தில் மலையாள மொழியில் நடித்துள்ளார். 2018 இல் தீவண்டி திரைப்படத்தில் நடித்தமைக்காக புகழப்பட்டார்.

## திரைப்படங்கள்

## ஆதாரங்கள்

பகுப்பு:வாழும் மக்கள்
பகுப்பு:மலையாளத் திரைப்பட நடிகைகள்
பகுப்பு:1995 பிறப்புகள்
கனா கண்டேன்

***கனா கண்டேன்*** (*Kana Kanden*) 2005 ஆம் ஆண்டு கே. வி. ஆனந்த் இயக்கத்தில் ஸ்ரீகாந்த், பிரித்விராஜ், விவேக் மற்றும் கோபிகா நடிப்பில் வெளியான தமிழ் திரைப்படம். இப்படம் இந்தியில் *முக்காபுலா* என்றும், தெலுங்கில் *கர்தவ்யம்* என்றும், மலையாளத்தில் *கனா கண்டேன்* என்றும் மொழிமாற்றப்பட்டு வெளியானது. ஒளிப்பதிவாளரான கே. வி. ஆனந்த் இப்படத்தின் மூலம் இயக்குநராக அறிமுகமானார். மலையாளத்தில் பிரபல நடிகரான பிரித்விராஜ் இப்படத்தின் மூலம் தமிழில் அறிமுகமானார்.

## கதைச்சுருக்கம்

அர்ச்சனாவின் (கோபிகா) திருமணத்திற்குச் செல்லும் பாஸ்கர் (ஸ்ரீகாந்த்) எதிர்பாராவிதத்தில் அர்ச்சனாவைத் திருமணம் செய்துகொள்ளவேண்டிய சூழல் ஏற்படுகிறது. பாஸ்கர் மற்றும் அர்ச்சனா திருமணத்திற்குப் பின் சிவராமகிருஷ்ணன் (விவேக்) வீட்டில் வசித்து வருகின்றனர். வேதியியல் துறையில் ஆராய்ச்சியாளராக இருக்கும் பாஸ்கர் கடல் நீரை குடிநீராக மாற்றும் தன் கண்டுபிடிப்பை அரசிடம் வழங்கி அதன் மூலம் மக்களின் குடிநீர் பிரச்சனைக்குத் தீர்வு காண அரசை அணுகுகிறான். அரசாங்கம் அவனை உதாசீனப்படுத்துகிறது. எனவே கடல் நீரை குடிநீராக்கும் தொழிற்சாலையை தன் சுயமுயற்சியால் நிறுவ முயல்கிறான். மதன் (பிரித்விராஜ்) அர்ச்சனாவின் பள்ளித் தோழன். மிகப்பெரும் வணிக நிறுவனங்கள், பணக்காரர்களுக்கு பணம் கடனாக வழங்கும் தொழில் செய்யும் மதன் பாஸ்கருக்கு பணஉதவி செய்ய முன்வருகிறான். மதனிடமிருந்து பணம் வாங்கும் பாஸ்கர் அதற்கான ஒப்பந்தத்தை சரியாக படிக்காமல் கையொப்பமிடுகிறான். அந்த ஒப்பந்தத்தைப் பயன்படுத்தி மதன் பாஸ்கரிடம் தான் கொடுத்ததைவிட அதிக பணத்தை திருப்பிக் கேட்கிறான். அப்படிக் கொடுக்க முடியாவிட்டால் பாஸ்கரின் ஆராய்ச்சியைத் தன்னிடம் கொடுத்துவிடுமாறு மிரட்டுகிறான். இதற்கு மறுக்கும் பாஸ்கரின் தொழிற்சாலையை தகர்க்க முயலும் மதனின் திட்டத்தை பாஸ்கர் முறியடிக்கிறான். மதனின் சதிவேலைகளை ஊடகங்கள் வழியாக அம்பலப்படுத்துகிறான். மதன் கைது செய்யப்படுகிறான். பாஸ்கரின் கண்டுபிடிப்பிற்கான அங்கீகாரம் கிடைக்கிறது.

## நடிகர்கள்

* ஸ்ரீகாந்த் - பாஸ்கர் 
* பிரித்விராஜ் - மதன் 
* கோபிகா - அர்ச்சனா 
* விவேக் - சிவராமகிருஷ்ணன் 
* வனிதா கிருஷ்ணசந்திரன் - அர்ச்சனாவின் தாய் 
* மயூரி - மதனின் மனைவி 
* சிங்கமுத்து
* லின்டா அர்செனியோ

## இசை

படத்தின் இசையமைப்பாளர் வித்தியாசாகர். பாடல்களை எழுதியவர் வைரமுத்து.

## மேற்கோள்கள்

## வெளி இணைப்புகள்
* 

பகுப்பு:சமூகப் பிரச்சனைகள் குறித்தான இந்தியத் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:2005 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:வித்தியாசாகர் இசையமைத்த திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:ஸ்ரீகாந்த் நடித்த திரைப்படங்கள்
பகுப்பு:சிங்கமுத்து நடித்த திரைப்படங்கள்
விவெரிடே

**விவெரிடே** என்பது சிறிய அளவில் இருந்து நடுத்தர அளவு வரை இருக்கக்கூடிய பாலூட்டி வகை விலங்குக் குடும்பமாகும். இக்குடும்பத்தில் 15 பேரினங்களும் 38 இனங்களும் உள்ளன. சான் எட்வர்டு கிரே என்பாரால் 1821-இல் இக்குடும்பம் முதலில் குறிப்பிடப்பட்டு பெயரிடப்பட்டது.  இவை தெற்காசியா, தென்கிழக்காசியா, ஆப்பிரிக்கா, தெற்கு ஐரோப்பா ஆகிய பகுதிகளில் காணப்படுகின்றன. புனுகுப் பூனை, மரநாய் முதலிய விலங்குகள் இக்குடும்பத்தைச் சேர்ந்தவையே.

## மேற்கோள்கள்


பகுப்பு: பாலூட்டிக் குடும்பங்கள்
அமுதா (2018 திரைப்படம்)

**அமுதா** (*Amutha*)  2018 ஆம் ஆண்டில் வெளிவந்த தமிழ் உளவியல் சார்ந்த திரைப்படமாகும். பி. எஸ். அர்ஜூன் இத்திரைப்படத்தை எழுதி இயக்கியுள்ளார். இத்திரைப்படத்தின் முன்னணி கதாபாத்திரங்களில் ஸ்ரீயா ஸ்ரீ, அனீஸ் சாஸ் மற்றும் லெவின் சைமன் ஜோசப் ஆகியோரும் அவர்களுடன் இணைந்து அஸ்னா சுதீர், சிவகுமார் ராஜூ, பேபி லியோனர், அஸ்ஸிஸி ஜிப்சன் ஆகியோரும் நடித்திருந்தனர். இத்திரைப்படத்தை சதர்ன் பிலிம்பேக்டரி சார்பாக சபிக் தயாரித்திருந்தார். அருண் கோபன் இத்திரைப்படத்திற்கான இசையை அமைத்திருந்தார். மேலும் ராஜேஷ் பனங்கட் இத்திரைப்படத்திற்கான ஒளிப்பதிவை மேற்கொண்டிருந்தார். ஜனவரி 2018 ல் படப்பிடிப்பு ஆரம்பிக்கப்பட்டது.

## நடிகர்கள்

* ஸ்ரீயா ஸ்ரீ - அமுதா 
* அனிஸ் சாஸ் - இன்ஸ்பெக்டர் நரேந்திரன் 
* லெவின் சைமன் ஜோசப் - கௌதம் ஸ்ரீனிவாசன் 
* அஸ்னா சுதீர் - மாயா ஸ்ரீனிவாசன் 
* சிவகுமார் ராஜூ - மைக்கல் ராஜ்
* அஸ்ஸிஸி ஜிப்சன் - மனோகர் 
* லயேனர் - பேபி அமுதா
* கெய்ஸ் - கில்லர்
* நிம்மி அருண் கோபன் - லக்ஷ்மி 
* ஜோஷ் - கிரிபாகரன்
* சிந்து - சியாமா
* சபிக் - குமார் 
* முருகன்  - ஹீரோ
* விக்னேஷ் தனுஷ்

## தயாரிப்பு
2016 ல் பி. எஸ். அர்ஜூன் 'அமுதா' திரைப்பத்திற்கான கதையை எழுத தொடங்கியிருந்தார். இவர் முதலில் கதையின் தொடக்கத்தையும் கதையின் உச்சகட்டத்தையும் எழுதினார். அதன் பின்னர் பல்வேறு கதையின் வரிகளை அதனுடன் இணைத்தார். ஆரம்பத்தில் தமிழுக்கே அமுதா திரைப்படத்தின் கதை உருவாக்கப்பட்டது. அதன் பின்னர் லீனாவை முன்னணி கதாப்பாத்திரமாக கொண்டு மலையாளத்திலும் உருவாக்க கலந்துரையாடப்பட்டது. எவ்வாறு இருப்பினும் தயாரிப்பு நிறுவனம் கதையில் அதிகளவு வன்முறைச்சம்பவங்கள் இருப்பதை விரும்பவில்லை. ஆகையால் இம்முடிவு கதையை தமிழில் உருவாவதற்கு வித்திட்டது.

பி. எஸ். அர்ஜூன் ஆங்கில குறும்படமான சுக்சுவாங்கினை 25000 ரூபாய் மதீப்பிட்டில் எடுத்திருந்தார். அக்குறும்படத்தில் ஒரு பகுதியில் ஸ்ரீயா ஸ்ரீ நடித்திருந்தார். இதனால் ஸ்ரீயா ஸ்ரீ சபிக் ஏகேஎஸ்ஸிடம் பி. எஸ். அர்ஜூனின் பெயரை பரிந்துரை செய்தார். இக் குறும்படத்தினால் கவரப்பட்ட அவர் அமுதா திரைப்படத்தை தயாரிப்பதற்கு முன்வந்தார்..

## இசை
அருண் கோபன் இத்திரைப்படத்திற்கான இசையை அமைத்திருந்தார். ஜீ. ரா இத்திரைப்படத்தில் இடம்பெற்றுள்ள பாடல்களிற்கான பாடல்வரிகளை எழுதியுள்ளார். இத்திரைப்படத்தில் உள்ள " கொஞ்சம் சிரிக்கிறேன்" என்பது மாத்திரம் ஜஸ்வர்யா ராஜேஷினால் செப்டம்பர் 3, 2018 ல் வெளியிடப்பட்டுள்ளது. இத்திரைப்படத்தில் நான்கு பாடல்கள் அமைந்துள்ளன. அவை  செப்டம்பர்20,  2018 ல் வெளியிடப்பட்டுள்ளது.இத்திரைப்படத்தின் பாடல் தொகுப்புக்கள் ரசிகர்களிடம் பெரும் நேரான பின்னூட்டல்களை பெற்றுள்ளது. சித்தார்த் ஸ்ரீனிவாஸின் ஒன்லி கொலிவூட் இத்திரைப்படத்தின் பாடல் தொகுப்புகளிற்கு ஐந்தில் மூன்று நட்சத்திரங்களை வழங்கியிருந்தது.

## மேற்கோள்கள்

பகுப்பு:2018 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
கோட்டா அரிநாரயணா

**கோட்டா அரிநாரயணா** (*Kota Harinarayana*) என்பவர் ஐதராபாத் பல்கலைக்கழகத்தின் துணை வேந்தர்  மற்றும் இந்திய வானூர்தி கழகத்தின் தலைவரும் ஆவார் . இவர் இந்தியாவின் ஒடிசா மாநிலத்திலுள்ள பெர்காம்பூர் நகரத்தில் 1943 ஆம் ஆண்டு பிறந்தார். தற்போது இந்திய தொழில்நுட்ப நிறுவனம் என்று அழைக்கப்படும் வாரணாசியிலுள்ள பனாரசு இந்து பல்கலைக்கழகத்தில் முன்னாள் மாணவர் ஆவார் . இங்கு இயந்திரவியலில் இளம் பொறியியலாளர் பட்டமும், இந்திய அறிவியல் நிறுவனத்தில் முதுநிலை வானூர்திப் பொறியியல் பட்டமும், மும்பை இந்திய தொழில்நுட்ப நிறுவனத்தில் முனைவர் பட்டமும் பெற்றார். சட்டப்படிப்பில் ஓர் இளம் சட்டவியல் பட்டமும் இவர் பெற்றுள்ளார். தேயாசு எனப்படும் குறைந்த எடை கொண்ட சிறியரக போர் விமானத் திட்டத்தின் இயக்குநராகவும் முதன்மை வடிவமைப்பாளராகவும் பணிபுரிந்தார் .

## விருதுகள்
*இந்திய இராணுவ ஆராய்ச்சி மேம்பாட்டு நிறுவனம் வழங்கும் தனித்துவ அறிவியல் அறிஞர் விருது.
*2002 ஆம் ஆண்டு பத்மசிறீ விருது

## மேற்கோள்கள்
 
## புற இணைப்புகள்
*http://www.pmibangalorechapter.org/pmpc2006/speakers/kotaharinarayana_profile.html 
*http://drdo.gov.in/drdo/pub/nl/may02/padmashri.htm

பகுப்பு:1943 பிறப்புகள்
பகுப்பு:வாழும் மக்கள்
பகுப்பு:ஒடிசா நபர்கள்
பகுப்பு:பத்மசிறீ விருது பெற்ற அறிவியலாளர்கள்
யூக்கான் ஆறு

thumb|யூக்கான் ஆறு அமைவிடம்
**யூக்கான் ஆறு** (*Yukon river*) என்பது வட அமெரிக்கா கண்டத்தின் வடமேற்கு பகுதியில் உள்ள ஒரு முக்கிய ஆறு ஆகும். இது வட அமெரிக்க கண்டத்தின் மூன்றாவது நீளமான ஆறு ஆகும். இந்த ஆற்றின் நீளம் 3,190 கிலோமீட்டர்கள் ஆகும்.

யூக்கான் ஆறு கனடாவின் பிரிட்டிசு கொலம்பியாவில் உற்பத்தியாகி, யூக்கான் மாகாணத்தில் பாய்கிறது. பிறகு அமெரிக்க ஐக்கிய நாட்டின் அலாஸ்கா வழியாக பாய்ந்து பெரிங் கடலில் கலக்கிறது.
thumb|யூக்கான் ஆறு

:உற்பத்தி இடம் : அட்லின் ஏரி, பிரிட்டிசு கொலம்பியா; 59'10" வ 133'50 மே

:முடியும் இடம்  : குசில்வாக், அலாஸ்கா; 62'35" வ  164'45" மே

## மேற்கோள்கள்

பகுப்பு:வட அமெரிக்க ஆறுகள்
அவனி மோதி

**அவனி மோதி** (*Avani Modi*) என்பவர் ஓர் இந்திய நடிகையும் விளம்பர மாதிரியும் அவார். இந்திய திரைப்படங்களிலும் குசராத்திய நாடகங்களிலும் இவர் நன்கு அறியப்படுகிறார் . மாதுர் பந்தர்காரின் காலண்டர் கேர்ள்சு என்ற இந்தி படத்தின் மூலம் பாலிவுட்டுக்கு அறிமுகமானார். இத்திரைப்படம் 2015 ஆம் ஆண்டு செப்டம்பர் மாதம் திரைக்கு வந்தது. ஓர் ஆண்டு நாட்காட்டியில் இருக்கும் பெண்ணாக ஐந்து பெண்களின் கதையை அடிப்படையாகக் கொண்டு இத்திரைப்படம் எடுக்கப்பட்டுள்ளது.

## மேற்கோள்கள்

## புற இணைப்புகள்

* 

பகுப்பு:வாழும் மக்கள்
பகுப்பு:இந்தித் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:குஜராத் மக்கள்
ஹில்ஃபோர்ட் மெட்ரிக் மேல்நிலைப் பள்ளி

**ஹில்ஃபோர்ட் மெட்ரிக் மேல்நிலைப் பள்ளி** (Hillfort Matriculation Higher Secondary School, Kotagiri ) என்பது  நீலகிரி மாவட்டத்தில் உள்ள கோத்தகிரியில் உள்ள ஒரு மேல்நிலைப் பள்ளி ஆகும். இப்பள்ளியானது அன்னை மாணிக்கம்மாள் அறக்கட்டளையின்கீழ் டாக்டர் தோ. ரவிக்குமார் என்பவரால் 2008 ஆம் ஆண்டு துவக்கப்பட்டது. நடுநிலைப்பள்ளியாக இருந்த இப்பள்ளி 2014 ஆம் ஆண்டு மேல்நிலைப்பள்ளியாக உயர்ந்தது. மாணவர்களின் திறனை வளர்க்கும் விதமாக இப்பள்ளியில் தமிழ் மன்றம், ஆங்கில மன்றம், அறிவியல் மன்றம், சாரணர் இயக்கம், தேசிய பசுமைப் படை போன்றவை செயல்பட்டுவருகின்றன. தமிழ்நாட்டு கால்பந்து, கைப்பந்து அணிகளில் இப்பள்ளி மாணவர்கள் இடம்பெற்றுள்ளனர்.  

## மேற்கோள்கள்

பகுப்பு:தமிழ்நாட்டு ஆங்கிலப் பள்ளிகள்
பகுப்பு:நீலகிரி மாவட்டத்திலுள்ள பள்ளிகள்
அ. ரமணா ராவ்

**அரிக்காபுடி ரமணா ராவ்** (*Arikapudi Ramana Rao*) என்பவர் முன்னாள் இந்திய கைப்பந்து விளையாட்டு வீரர் ஆவார். ஆந்திராவின் குண்டூர் மாவட்டத்தில் உள்ள சாமல்லமுடி கிராமத்தில் 1945 ஆம் ஆண்டு சூலை முதல் தேதியில் இவர் பிறந்தார். 1977-1978 ஆம் ஆண்டிற்கான அருச்சுனா விருது  மற்றும் 1990-1991 ஆம் ஆண்டிற்கான துரோணாச்சார்யா விருது ஆகிய இரண்டு விருதுகளையும் இவர் பெற்றுள்ளார்.
 
கல்லூரியில் சேர்ந்த பிறகு ரமணா ராவ் கைப்பந்து விளையாடத் தொடங்கினார்.  1966 இல் குண்டூர் இந்துக் கல்லூரியில் பட்டம் பெற்றார். 1966 ஆம் ஆண்டு முதல் 1976 வரை இவர் தேசிய கைப்பந்து சாம்பியன் பட்டப் போட்டிகளில் பங்கு பெற்றார், தொடர்ந்து நான்கு ஆண்டுகள் தமிழ்நாடு மாநிலக் கைப்பந்து குழுவுக்கு தலைவராக இருந்துள்ளார். 1976 ஆம் ஆண்டு திருச்சிராப்பள்ளியில் நடைபெற்ற தேசிய கைப்பந்து போட்டியில் இவர் தமிழ்நாடு அணியில் விளையாடினார். இப்போட்டியில் முதல் முறையாக தேசிய கைப்பந்து சாம்பியன் பட்டத்தை தமிழ்நாடு மாநில அணி வென்றது.

1991 ஆம் ஆண்டு பெர்த் நகரில் நடைபெற்ற ஆசிய ஆண்கள் கைப்பந்து சாம்பியன் பட்டப்போட்டியில் பங்கேற்ற இந்திய ஆண்கள் கைப்பந்து அணிக்கு தலைமை பயிற்சியாளராக ரமணா ராவ் பணிபுரிந்தார். 1986 இல் செருமன் சனநாயக குடியரசில் அனைத்துலக கைப்பந்து கூட்டமைப்பு தேர்வு செய்த ஒரு கைப்பந்து பயிற்றுநராகத் தகுதி பெற்றார். இத்தகுதியைப் பெற்ற முதல் இந்தியரும் இவரேயாவார். இதன்மூலம் இந்தியா மற்றும் பல வெளிநாடுகளுக்குச் சென்று கைப்பந்து விளையாட பயிற்சிகள் அளித்தார். 1993-1997 ஆம் ஆண்டுகளில் ஆசிய கைப்பந்து பயிற்றுநர்கள் குழுவில் ஓர் உறுப்பினராக நியமிக்கப்பட்டார்.

அனைத்துலக கைப்பந்து கூட்டமைப்பினுடைய பிராந்திய மேம்பாட்டு மையத்தின் இயக்குநராக ரமனா ராவ் நியமிக்கப்பட்டார். இந்தியாவின் சென்னை நகரில் இந்த மையம் அமைந்திருந்தது. தற்போது ரமணா ராவ் ஆந்திரப் பிரதேச கைப்பந்து சங்கத்தின் தலைவராக உள்ளார். இந்திய கைப்பந்து கூட்டமைப்பின் பயிற்சியாளர் குழுவின் தலைவராகவும் இயங்கி வருகிறார்.
## மேற்கோள்கள்
 
## புற இணைப்புகள்
*FIVB Development Centres
*Dronacharya Award 
*Volleyball Shows The Way
*Spikers in the making 
*Volley clinic for smashing success
*Volleyball Tourney A Smash Hit 
*FIVB call for more unity with Continental Confederations
*India ensures the success of World Jr. Men's Championship
* Volleyball hit by migration of players 
*Spike-up-india
*Playing in European leagues is the key
*On a new course 
*FIVB Level 1 Coaches Course 2010

பகுப்பு:1945 பிறப்புகள்
பகுப்பு:வாழும் மக்கள்
பகுப்பு:இந்திய கைப்பந்து வீரர்கள்
பகுப்பு:அருச்சுனா விருது பெற்றவர்கள்
பகுப்பு:துரோணாச்சார்யா விருது பெற்றவர்கள்
பகுப்பு:குண்டூர் மாவட்ட நபர்கள்
விஷ்ணு (தொலைக்காட்சி நடிகர்)

**விஷ்ணு** என்பவர் தமிழ்நாட்டு நடிகர் ஆவார். 2013 இல் ஆபீஸ் என்ற அலுவலக நகைச்சுவைத் தொடரில் நடித்து புகழ்பெற்றார். மாப்ள சிங்கம் (2016), இவன் யாரென்று தெரிகிறதா (2017), களரி (2018) போன்ற திரைப்படங்களில் நடித்துள்ளார்.

### தொலைக்காட்சி

### திரைப்படங்கள்

## மேற்கோள்கள்

பகுப்பு:1985 பிறப்புகள்
பகுப்பு:வாழும் மக்கள்
பகுப்பு:தமிழ்நாட்டு நடிகர்கள்
பகுப்பு:தமிழ்த் தொலைக்காட்சி நடிகர்கள்
பகுப்பு:தமிழ்நாட்டு தொலைக்காட்சி பிரமுகர்கள்
பகுப்பு:தமிழ் தொலைக்காட்சி நடனப்போட்டி போட்டியாளர்கள்
பகுப்பு:தமிழ்த் திரைப்பட நடிகர்கள்
பூ. சா. கோ. சர்வஜன மேல்நிலைப் பள்ளி

**பூ. சா. கோ. சர்வஜன மேல்நிலைப்பள்ளி **  என்பது தமிழ்நாட்டின் கோயம்புத்தூர், பீளமேட்டில்   செயற்பட்டுவரும் அரசு உதவி பெறும் மேல்நிலைப்பள்ளி ஆகும். இங்கு 12 ஆம் வகுப்புவரை வகுப்புகள் உள்ளன. இப்பள்ளியானது 1929 ஆம் ஆண்டு தொடங்கப்பட்ட பள்ளி ஆகும். ஆங்கிலேயர் ஆட்சிக்காலத்தில் 1929 ஆம் ஆண்டு தமிழ்வழிக் கல்வியைச் செயல்படுத்துய முதல் பள்ளி இதுவாகும். இப்பள்ளிக்கு சர்.சி.வி.ராமன், மறைமலை அடிகள், சுத்தானந்த பாரதியார், சி. இராசகோபாலாச்சாரியார், முன்னாள் குடியரசு தலைவர்களான இராசேந்திர பிரசாத், அப்துல் கலாம் ஆகியோர் வருகை தந்துள்ளனர். இப்பளியில் உள்ள மாணவர் இல்லத்தில் தாய்தந்தை என இருவரையும் இழந்த அல்லது ஒருவரை இழந்த மாணர்களுக்கு கல்வி, உணவு, தங்கும் வசதி, மருத்துவ வசதி, எழுதுபொருட்கள் என கல்லூரி படிப்புவரை இலவசமாக வழங்கப்படுகிறது.   

## இதனையும் காண்க
* கோயம்புத்தூர் மாவட்டத்திலுள்ள கல்வி நிலையங்கள்
## மேற்கோள்கள்

பகுப்பு:கோயம்புத்தூர் மாவட்டத்திலுள்ள அரசு உதவி பெறும் பள்ளிகள்